
Proiectul de hotărâre nr. 2/13.01.2025, inițiat de primarul comunei Livezile



STRATEGIA LOCALĂ DE DEZVOLATRE A SERVICIILOR SOCIALE,
LA NIVELUL COMUNEI LIVEZILE,
PENTRU PERIOADA 2025 – 2029


                   I.INTRODUCERE

                                                                                                      
Prezenta strategie își găsește justificarea în nevoia de armonizare a practicilor în domeniul furnizării serviciilor de asistență socială cu legislația europeană și națională, cu prevederile strategiilor naționale privind incluziunea socială, reducerea sărăciei, promovarea și respectarea drepturilor grupurilor vulnerabile, cu strategiile regionale, județene și municipale privind dezvoltarea servicilor sociale la nivel local. 
Deși legislația prevede furnizarea măsurilor de asistență socială ca un pachet unitar, ce cuprinde beneficii financiare și servicii sociale, pentru prevenirea şi limitarea oricărei forme de dependenţă a beneficiarilor faţă de ajutorul acordat de stat sau de comunitate, ar fi nevoie ca serviciile sociale să primeze în fața beneficiilor sociale. În fapt, întâlnim o serie de factori care împiedică furnizarea serviciilor sociale la standardele de calitate ce se impun și cu o pondere mai mică decât cea necesară. 
Se identifică totodată, nevoia de lucru în echipe interdisciplinare și interinstituționale, cu implicarea societății civile, pentru prevenirea, limitarea sau înlăturarea efectelor temporare ori permanente ale situaţiilor care pot genera marginalizarea sau excluziunea socială a persoanei, familiei, grupurilor ori comunităţilor.
Strategia de Dezvoltare a Serviciilor Sociale a comunei  Livezile îşi propune o abordare integrată, analizând domeniile dezvoltării sociale, respectiv asistența socială, educaţia, ocuparea forţei de muncă, locuirea socială, sănătatea şi capacitatea locală de dezvoltare socială a furnizorilor publici şi privaţi de servicii sociale.  
Strategia analizează situația finanțării serviciilor sociale și oportunitatea elaborării, implementării și dezvoltării de noi servicii sociale în comuna Livezile, realizând recomandări privind direcţiile de dezvoltare ale acestora, în concordanță cu proiectele de interes social propuse în strategii similare la nivel local. 
Misiunea Strategiei de Dezvoltare a Serviciilor Sociale a comunei Livezile 2025–2029 este aceea de a crea și implementa un sistem performant de proiectare și furnizare a serviciilor sociale, printr-o abordare integrată, participativă, multisectorială și interinsituțională, bazat pe problematica socială complexă a grupurilor vulnerabile din comună, în acord cu politica europeană și națională de incluziune socială și combatere a sărăciei, cu strategiile existente la nivelul municipiului și al județului, punându-se accent pe standardele minime de calitate în furnizarea serviciilor sociale. 
Dezvoltarea serviciilor sociale și furnizarea lor la standarde de calitate este un deziderat ce se poate realiza cu succes în comuna Livezile, o comunitate modernă, incluzivă și responsabilă pentru fiecare ființă umană ce are nevoie de sprijin specializat și integrat, în vederea depășirii situațiilor de risc, de vulnerabilitate psiho-socială, pentru a ajunge la autonomie personală și a fi o persoană activă în societate. 
Compartimentul de asistenţă socială și autoritate tutelară al comunei Livezile este structura specializată în administrarea şi acordarea beneficiilor de asistenţă socială şi a serviciilor sociale, înfiinţată la nivel de compartiment funcţional în aparatul de specialitate al primarului, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială. 
Compartimentul de asistență socială și autoritate tutelară al comunei Livezile are rolul de a aplica la nivel local politicile şi strategiile de asistenţă socială în domeniul familiei, persoanelor singure, persoanelor vârstnice, persoanelor cu handicap, precum şi a oricăror persoane aflate în nevoie şi are responsabilitatea de a diversifica serviciile sociale, în funcţie de nevoile identificate, cu scopul prioritar de a menţine funcţionalitatea socială a persoanei. 
 Elaborarea strategiei locale de dezvoltare a serviciilor sociale se fundamentează pe informaţiile colectate de Compartiment în exercitarea atribuţiilor prevăzute la art. 3 alin. (2) lit. d), h) şi i) din H.G. nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal.
Documentul de fundamentare este realizat fie direct de Compartiment, fie prin contractarea unor servicii de specialitate şi conţine cel puţin următoarele informaţii:
a) caracteristici teritoriale ale unităţii administrativ-teritoriale;
b) nivelul de dezvoltare socioeconomică şi culturală a regiunii; 
c) indicatori demografici cum ar fi: structura populaţiei, după vârstă, sex, ocupaţie, speranţa de viaţă la naştere, speranţa de viaţă sănătoasă la 65 de ani, soldul  migraţiei etc.;
d) tipurile de situaţii de dificultate, vulnerabilitate, dependenţă sau risc social etc., precum şi estimarea numărului de beneficiari;
e) tipurile de servicii sociale care ar putea răspunde nevoilor beneficiarilor identificaţi şi argumentaţia alegerii acestora. 



II. PREZENTARE GENERALA


1. Definiţie
Serviciile sociale sunt definite ca reprezentând activitatea sau ansamblul de activităţi realizate pentru a răspunde nevoilor sociale, precum şi a celor  speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială,promovării incluziunii sociale şi creşterii calităţii vieţii.

2. Scop
Scopul elaborării strategiei este acela de a asigura condiţiile furnizării unor servicii sociale de calitate, care implicit să conducă la îmbunătăţirea calităţii vieţii familiilor şi persoanelor sărace, fără nici un venit sau cu venituri foarte mici, a persoanelor cu handicap, a şomerilor, a pensionarilor, precum şi a altor categorii de persoane defavorizate din comuna Livezile.


3. Legislaţie
Prezenta Strategie şi Planul de acţiune corespunzător sunt elaborate cu respectarea legislaţiei în vigoare:

a) Legea asistenţei sociale nr.292/2011, cu modificările şi completările ulterioare;
b) Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare;
c) Legea nr.196/2016 privind venitul minim de incluziune,  cu modificările şi completările ulterioare;
d) H.G. nr. 1154/ 2022 pentru aprobarea Normelor metodologice de aplicare a prevederilor Legii nr.196/2016 privind venitul minim de incluziune;
e) Legea nr.17/2000 privind asistenţa socială a persoanelor vârstnice, republicată, cu modificările şi completările ulterioare;
f) Legea nr. 217/2003 privind prevenirea şi combaterea violenţei domestice, republicată, cu modificările şi completările ulterioare;
g) Legea nr. 448/2006 privind protecţia şi promovarea personaelor cu handicap, republicată, cu modificările şi completările ulterioare;
h) Legea nr. 197/2012 privind asigurarea calităţii în domeniul serviciilor sociale.
i) Legea nr. 226 / 2021 privind stabilirea măsurilor de protecție socială pentru consumatorul vulnerabil de energie, cu modificările si completările ulterioare;
j) Hotărârea de Guvern nr.797/2017 privind aprobarea regulamentelor cadru de organizare și funcționare ale serviciilor publice de asistență socială și a structurii orientative de personal 
k) Strategia națională pentru dezvoltarea durabilă a României 2030, aprobată prin Hotărârea Guvernului nr. 877/ 2018, cu modificările și completările ulterioare.
l) H.G nr. 490 / 2022 pentru aprobarea Strategiei naţionale privind drepturile persoanelor cu dizabilităţi "O Românie echitabilă" 2022-2027;
m)  H.G. nr. 440 / 2022 pentru aprobarea Strategiei naţionale privind incluziunea socială și reducerea sărăciei pentru perioada 2022-2027;
n) H.G. nr. 427 / 2018 privind aprobarea programului dc interes naţional "Servicii comunitare la domiciliu pentru persoanele vârstnice dependente" şi a programului de interes naţional "Creşterea capacităţii serviciilor publice de asistenţă socială din unele unităţi administrativ -teritoriale", cu modificările si completările ulterioare;


III. Caracteristici teritoriale ale Comunei Livezile şi indicatori demografici

Comuna Livezile se află în partea central-estică a judeţului Bistriţa-Năsăud, la aproximativ 8 km în amonte de municipiul Bistriţa, pe malul drept al Bistriţei ardelene. Comuna este aşezată în Depresiunea Bistriţei, iar vecinii acesteia sunt: la vest-municipiul Bistriţa, la sud-comuna Cetate, la sud est-comuna Bistriţa Bârgăului, la nord-comuna Feldru, iar la nord est-comuna Josenii Bârgăului. Localităţile componente ale comunei sunt:Livezile, satul de reşedinţă, Cuşma, Dorolea, Dumbrava şi Valea Poenii. 
Comuna Livezile are terenuri  in suprafaţa totala de 9343,68 ha , din care: 1980 ha arabil, 1642 ha păşuni, 1999 ha fâneţe, 310,09 ha livezi,  3260,58 ha păduri, 3411,59 ha terenuri neagricole, terenuri degradate și neproductive 29,67 ha si un numar de 1703 de gospodarii.
Conform recensământului efectuat în 2021, populația comunei Livezile se ridică la 4.952 de locuitori, în creștere față de recensământul anterior din 2011, când se înregistraseră 4.250 locuitori. Din informațiile de la nivelul primăriei comunei Livezile, la începutul anului 2024, populația număra 5184 locuitori. Majoritatea locuitorilor sunt români (87,32%), cu o minoritate de romi (6,28%). Pentru 6,10% din populație, apartenența etnică nu este cunoscută. Din punct de vedere confesional, majoritatea locuitorilor sunt ortodocși (83,52%), dar există și minorități de penticostali (6,04%) și martori ai lui Iehova (2,22%). Pentru 8,22% din populație, nu este cunoscută apartenența confesională. 
Compartimentul de Asistenţă Socială  și Autoritate Tutelară  din cadrul Primariei Com.Livezile  aflat în subordinea Secretarului General  al comunei Livezile, urmăreşte realizarea scopului prin acordarea de prestaţii şi servicii sociale:
Prestaţiile sociale acordate sunt: Venit minim de incluziune, ajutorul de înmormântare, ajutor comunitar/ urgenţă conform Legii 196/2016 privind venitul minim de incluziune, cu modificările şi completările ulterioare,  indemnizaţia lunară pentru creşterea copilului de până la 2 ani conform O.U.G. nr. 111/2010 privind concediul şi indemnizaţia lunară pentru creşterea copilului, ajutorul pentru încălzirea locuinţei cu lemne, cărbuni   şi combustibili petrolieri conform Legii nr.226/2011 privind măsurile de protecţie socială în timpul sezonului rece, tichete sociale pentru grădiniță conform L.248/2015 privind stimularea participării în învățămantul preșcolar a copiilor provenind din familii defavorizate. 
Serviciile sociale acordate sunt: servicii de informare şi consiliere socială, servicii de asistență socială pentru copii și familii aflate in dificultate , servicii pentru persoane varstnice. 
Prestaţiile şi serviciile sociale, se adresează locuitorilor comunei Livezile, care se află în situaţie de nevoie socială şi care îndeplinesc condiţiile legale de acordare a acestora.
Scopul serviciilor sociale, traditional recunoscut, este de a permite persoanelor, grupurilor si colectivitatilor sa-si rezolve problemele care apar în cadrul procesului de adaptare la o societate în permanenta evolutie, sa identifice cauzele care pot conduce la compromiterea echilibrului de functionare sociala si sa actioneze în vederea ameliorarii conditiilor economice si sociale ale categoriilor tinta.

      Locuitorii

1. [bookmark: _Hlk164277157]În Comuna Livezile, populația totală numără 4,952 de locuitori. Dintre aceștia, grupa de vârstă cu cea mai mare populație este cea cuprinsă între 40 - 49 de ani, în care se regăsesc 810 de persoane, ceea ce reprezintă aproximativ 16.36% din totalul populației.
2. Pe de altă parte, grupa de vârstă cu cei mai puțini rezidenți este cea cu vârsta 80+ ani, cu 142 de persoane, adică 2.87% din întreaga populație a comunei Livezile.
3. Este interesant să observăm că intervalul de vârstă cuprins între 0 și 49 de ani reprezintă 69.26% (vs. 60%, media pe toată țara). În același timp, intervalul de vârstă 50-80+ ani constituie 30.74% din populație, (vs. 40%, media pe țară). Acest lucru indică o populație cu o vârstă medie mai tânără decât media națională.
4. De asemenea, trebuie menționat că grupa de vârstă 0-9 ani se situează la un nivel mai ridicat decât media la nivel național, reprezentând 12.10% din populație. Acest procent este mai mare decât media națională de 10.4%

	Grupa de varsta
	Populație
	Procent

	0 - 9
	599
	12.10%

	10 - 19
	683
	13.79%

	20 - 29
	580
	11.71%

	30 - 39
	758
	15.31%

	40 - 49
	810
	16.36%

	50 - 59
	598
	12.08%

	60 - 69
	498
	10.06%

	70 - 79
	284
	5.74%

	80+
	142
	2.87%



5. Analiza populației pe grupe de vârstă în Comuna Livezile este esențială pentru adaptarea serviciilor publice la nevoile în schimbare ale locuitorilor. De exemplu, o pondere mare a tinerilor necesită investiții în școli, licee, universități, locuri de muncă pentru absolvenți. O populație îmbătrânită impune măsuri privind asistența socială și medicală dedicată vârstnicilor. Autoritățile pot regândi amenajările urbane, programele culturale, opțiunile de petrecere a timpului liber în funcție de vârsta cetățenilor. Astfel, înțelegerea structurii demografice ajută la furnizarea unor servicii publice adecvate fiecărui segment al populației.

	Sex
	Populație
	Procent

	Masculin
	2,512
	50.73%

	Feminin
	2,440
	49.27%



6. Conform recensământului realizat la nivel național în 2021, populația comunei Livezile este compusă din 2,512 persoane de sex masculin, reprezintând 50.73% din totalul populației și 2,440 persoane de sex feminin, ce reprezintă 49.27% din totalul locuitorilor. 

	Starea Civilă
	Populație
	Procent

	Necăsatorit/ă
	1,893
	38.23%

	Căsatorit/ă
	1,817
	36.69%

	Văduv/ă
	381
	7.69%

	Divorțat/ă
	159
	3.21%



7. În ceea ce privește starea civilă, în Populație Comuna Livezile, Județul Bistrița-Năsăud, 1,817 de persoane sunt căsătorite (36.69%), 159 de persoane sunt divorțate (3.21%), 381 de persoane sunt văduve (7.69%), iar 1,893 de persoane sunt necasătorite (38.23%).


Beneficiari de prestatii sociale:

	  		
	Pers. cu handicap grav care beneficiază de indemnizație 
	Pers. cu handicap grav care beneficiază de asistent personal
	Beneficiari VMI
	Ajutoare urgență/comunitare
	Tichete sociale de grădiniță

	93
	13
	70
	9
	14






Având în vedere, structura populației localității, problemele sociale ale locuitorilor, riscurile persoanelor vulnerabile, grupul țintă căruia se adresează serviciile sociale este alcătuit din:
-persoane defavorizate 
-persoane cu posibilităţi materiale precare
-bolnavi
-abandonaţi sau ale căror familii sunt plecate în străinătate
-șomeri, persoane fără loc de muncă
-populația de etnie romă 
-persoane și familii fără venituri 
-victimele violenței în familie
-persoane cu dizabilități 
-copii inclusiv delincvenți juvenili.




Grupul țintă

La nivelul comunei Livezile a fost identificat un Grup ţintă (categorii de beneficiari) după cum urmează:
A. Copii şi familii aflate în dificultate
B. Persoane vârstnice
C. Persoane cu handicap
     D. Persoane defavorizate de etnie romă
     E. Alte persoane în situaţii de risc social

A. Copiii şi familiile aflate în dificultate identificate sunt:
· familii monoparentale
· familii tinere

Problemele sociale ale copiilor şi familiilor aflate în dificultate sunt:
· resurse financiare insuficiente şi dificultăţi în gestionarea lor
· dificultăţi în găsirea unui loc de muncă
· familii cu climat social defavorabil
· probleme de sănătate
· dificultăţi în obţinerea unor drepturi

B. Problemele sociale ale persoanelor vârstnice sunt:
· sănătatea precară
· venituri mici în raport cu necesităţile
· izolare, singurătate
· capacitatea scăzută de autogospodărire
· un număr insuficient de locuri în Centrele de asistenţă medico-socială din judeţ, Centre rezidențiale pentru persoane vârstnice

C. Persoane cu handicap (minori sau adulţi)
Problemele sociale ale persoanelor cu handicap sunt:
· accesibilitatea, inclusiv în propria locuinţă
· lipsa locurilor de muncă protejate
· lipsa profesioniştilor în servicii specializate
· atitudinea discriminatorie a societăţii
· situaţia materială precară
· lipsa centrelor rezidenţiale de zi, specializate pe tipuri de handicap

D. Problemele sociale ale persoanelor defavorizate de etnie romă sunt:
· sărăcia
· mentalitatea romilor cu privire la muncă , educaţie si igiena
· sănătate
· familii dezorganizate
· dificultate în obţinerea unui loc de muncă din cauza lipsei calificării
· condiţii improprii de locuit
· delicvenţă

Toate serviciile sociale se vor desfășura și vor fi oferite respectând principiile fundamentale privind: nediscriminarea, tratamentul egal, egalitatea de șanse, dezvoltarea durabilă, îmbătrânirea activă, protecția mediului, societatea informaţională.



IV. OBIECTIVE STRATEGICE


Obiective operaţionale

1. Îmbunătăţirea calităţii şi eficienţei furnizării serviciilor sociale la nivel local;
2. Serviciile oferite de către personanul cu atribuții de asistență socială, vor fi orientate spre promovarea autonomiei persoanei vulnerabile şi favorabile incluziunii sociale; 
3. Tratamentul corect şi echitabil al tuturor copiilor în societatea noastră, în exercitarea drepturilor de către copii; 
dezvolatarea serviciilor sociale cu caracter primar;
4. Dezvoltarea parteneriatelor; 
5. Dezoltarea activităților de informare asupra drepturilor și obligațiilor cetățenilor;
6. Diversificarea acțiunilor de conștientizare și sensibilizare socială;   
7. Dezvolatrea serviciilor destinate persoanelor cu handicap; 
8. Prevenirea marginalizării sociale; 
9. Combaterea riscului de excuziune socială; 
10.  Combaterea abuzului și neglijării persoanelor vârstnice;
11.  Îmbunătățirea situației comunității romilor. 

Obiective specifice

1. Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale Grupului ţintă (categoriilor de beneficiari);
2. Înfiinţarea şi actualizarea continuă a unei Baze de date care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, orice alte informaţii relevante pentru completarea Bazei de date;
3. Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul Comunei Livezile
4. Realizarea unor parteneriate public-public, public-privat cu alte autorităţi sau instituţii publice, ONG-uri, centre sociale etc., adaptate nevoilor sociale şi resurselor disponibile la nivelul Comunei Livezile; 
5. Dezvoltarea unor atitudini pro-active şi participative în rândul populaţiei localităţii şi a beneficiarilor de servicii sociale.



Întrucât prezenta strategie este concepută pentru o perioadă de 5 ani , obiectivul general și obiectivele specifice vor fi atinse treptat, în funcție de priorități, pe baza următorului Plan de Acțiune:





V. PLANUL DE ACŢIUNE PENTRU DEZVOLTAREA SERVICIILOR SOCIALE PERIOADA 2020-2025 LA NIVELUL COMUNEI LIVEZILE



Obiectiv general: Înfiinţarea şi dezvoltarea unui sistem realist şi eficient de servicii sociale la nivelul localităţii, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nediscriminare şi dreptul la o viaţă demnă pentru toţi locuitorii Comunei Livezile.

Obiective specifice:
Obiectiv specific 1: Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale Grupului ţintă:

	Activităţi/acţiuni/măsuri
	Termen
	Responsabili


	Colectarea informaţiilor necesare identificării sau actualizării nevoilor sociale la nivelul Comunei Livezile
	Permanent
	Compartimentul de asistenţă
socială

	Constituirea categoriilor de beneficiari de servicii sociale la nivelul localităţii, repartizaţiîn funcţie de tipurile de servicii sociale reglementate de lege
	Permanent
	Compartimentul de asistenţă
socială

	Asigurarea şi urmărirea încadrării în standardele de cost şi de calitate pentru serviciile sociale acordate, cu respectarea prevederilor legale
	2025- 2029
	Compartimentul de asistenţă
socială

	Asigurarea resurselor financiare, materiale şi umane necesare 
	Permanent
	Consiliul Local al
Comunei Livezile

	
	
	





Obiectiv specific 2: Înfiinţarea şi actualizarea continuă a unei Baze de date care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea Bazei de date.

	Activităţi/acţiuni/măsuri
	Termen
	Responsabili

	Măsuri de facilitare a accesului persoanelor aflate în grupul ţintă în acordarea ajutoarelor financiare, materiale şi medicale pentru situaţiile reglementate de lege: ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.
	2025 - 2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Crearea unei evidenţe informatizate (fişiere, foldere, tabele centralizatoare etc.) care să cuprindă toate informaţiile referitoare la beneficiarii de servicii sociale
	Semestrul I
2025
	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Completarea acestor documente pe zile, luni, ani 
	Semestrul
II 2025

	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Centralizarea datelor, verificarea şi corelarea cu evidenţele numerice, financiare din compartimentul contabilitate, resurse umane etc.
	Semestrul I 2025

	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Actualizarea continuă a întregii Baze de date 

	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile



Obiectiv specific 3: Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei.

	Activităţi/acţiuni/măsuri
	Termen
	Responsabili

	Organizarea, la nivelul autorităţii sau cu sprijinul unor structuri publice sau private (ONG-uri, fundaţii, asociaţii etc.) pentru copii, a următoarelor tipuri de acţiuni: prevenirea abuzului, neglijării, exploatării şi a oricăror forme de violenţă asupra copilului sau de separare a copilului de părinţii naturali, prevenirea malnutriţiei şi îmbolnăvirilor, informarea părinţilor şi a copiilor cu privire la alimentaţia celor mici, inclusiv cu privire la avantajele alăptării, igienei şi salubrităţii mediului înconjurător, verificarea periodică a tratamentului copiilor care au fost plasaţi pentru a primi îngrijire, protecţie sau tratament, dezvoltarea, în unităţile şcolare, de programe de educaţie a copiilor pentru viaţă, inclusiv educaţie sexuală pentru copii, în vederea prevenirii contactării bolilor cu transmitere sexuală şi a gravidităţii minorelor etc.
	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Organizarea, la nivelul autorităţii sau cu sprijinul unor structuri publice sau private (ONG-uri, fundaţii, asociaţii etc.) de tineret şi pentru tineret, a următoarelor tipuri de acţiuni:
-de încurajare a activităţii de voluntariat în rândul tinerilor în domenii de interes public, conf. legii, -de consultanţă gratuită în domeniul planificării familiale pentru tinerele familii, 
-de asigurare a cadrului legal pentru accesul tinerilor la programele de educaţie pentru sănătate, pentru tratament gratuit al tinerilor suferinzi de boli cronice, pentru asistenţă medicală gratuită tinerilor care urmează o formă de învăţământ autorizată sau acreditată, conform legii, precum şi
- promovarea unor măsuri de reintegrare socială a tinerilor dependenţi de alcool, droguri sau alte substanţe nocive etc.
	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Colaborarea cu institutiile judetene in vederea asigurarii furnizarii de servicii pentru  persoanele vârstnice si facilitatea accesului acestora in centre sociale, precum si a persoanelor cu handicap.
	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile




Obiectiv specific 4: Realizarea unor parteneriate public-public, public-privat cu alte autorităţi sau instituţii publice, ONG-uri, centre sociale etc., adaptate nevoilor sociale și resurselor disponibile la nivelul comunei.

	Activităţi/acţiuni/măsuri
	Termen
	Responsabili

	Elaborarea procedurilor de selecţie a proiectelor de parteneriat, potrivit legii
	Anual

	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Încheierea contractelor şi implementarea proiectelor în parteneriat cu autoritatea/instituţia/furnizorul privat 
	Anual
	Compartimentul de asistenţă
Socială și autoritate tutelară al aparatului de specialitate al primarului comunei Livezile




Obiectiv specific 5: Dezvoltarea unor atitudini pro-active şi participative în rândul populaţiei localităţii şi a beneficiarilor de servicii sociale


	Activităţi/acţiuni/măsuri
	Termen
	Responsabili

	Informare şi consiliere a locuitorilor comunei Livezile, în orice domeniu de interes al serviciilor şi măsurilor sociale

	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Măsuri de implicare a asistentului/asistenţilor medicali comunitari şi/sau a medicilor de familie din localitate în programele de prevenire a stării de sănătate a populaţiei Comunei Livezile, indiferent de vârstă
	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Organizarea de grupuri de informare pe diverse tematici, în vederea reducerii riscului de abuz, neglijare, pentru orice persoană aflată în dificultate
	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile

	Programe de sprijin pentru copiii şi tinerii de
etnie romă în vederea urmării unei forme de
învăţământ, şi de suport pentru cei care sunt
identificaţi că posedă calităţi deosebite
	2025-2029
	Compartimentul de asistenţă
Socială și autoritate tutelară al aparatului de specialitate al primarului comunei Livezile, reprezentanți ai comunității de romi



În conformitate cu prevederile art. 112 alin. (3) lit. b) din Legea asistenţei sociale nr. 292/2011 şi în concordanţă cu strategia de dezvoltare a serviciilor sociale a judeţului Bistrița- Năsăud, anual, se va elabora un Plan de acţiune de dezvoltare a serviciilor sociale la nivelul comunei Livezile. Acest Plan anual de acţiune va cuprinde date detaliate privind: numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat şi sursele de finanţare.




V. Monitorizarea şi evaluarea strategiei
				
Strategia va fi monitorizată prin intermediul unor rapoarte anuale întocmite de funcţionarul  public din cadrul Compartimentului de asistenţă socială, nominalizat prin fişa postului sau dispoziţia primarului localităţii.
Raportul anual este structurat astfel:
1. Stadiul în care se află diversele activităţi/acţiuni/măsuri programate pentru anul în care se face raportarea;
2. Problemele/piedicile întâmpinate;
3. Revizuirea/ajustarea activităţilor/acţiunilor/măsurilor, acolo unde este cazul;
4.Timpul estimat pentru îndeplinirea activităţilor/acţiunilor/măsurilor revizuite/ajustate;
5. Alte aspecte.
La finalizarea implementării Strategiei se va întocmi un Raport final, separat de cel aferent anului 2024.

Evaluarea strategie

Strategia va fi evaluată anual prin intermediul:
1. Rapoartelor anuale de monitorizare, care vor fi date publicităţii prin afişare la sediul Primăriei, pe site-ul institutiei şi aduse la cunoştinţă celor interesaţi.
2. Unor Rapoarte intermediare de monitorizare, întocmite ori de câte ori intervin modificări legislative sau de altă natură, care impun elaborarea acestora. De asemenea Rapoartele intermediare vor fi date publicităţii prin afişare la sediul Primăriei, pe site-ul şi aduse la cunoştinţă tuturor celor interesaţi;
3. Raportul-final întocmit la finalizarea implementării Strategiei, în anul 2029. Implementarea Strategiei se va face cu participarea tuturor compartimentelor aparatului de specialitate al Primarului  Comunei Livezile, a personalului, a partenerilor, a beneficiarilor şi a altor factori interesaţi din comunitate şi judeţ. Monitorizarea şi evaluarea Strategiei se vor face la nivelul Compartimentului de asistenţă socială, respectiv de persoana nominalizată în acest sens.
În funcţie de rezultatele evaluării şi monitorizării şi în acord cu modificările legislative sau cu modificările intervenite în contextul social, economic, cultural, Strategia poate fi revizuită sau completată ori de câte ori este necesar.




